《新昌道中 其二》
清代·齐召南

赤城犹在碧峰南，晓雾浑疑梦里探。难得天鸡呼海日，但看风竹写空潭。

烟霞枕席人千古，钟鼓晨昏佛一龛。应笑邮亭迎过客，劳劳来去几停骖。

作者简介：（1703—1768）浙江天台人，字次风，号琼台、息园。雍正七年副贡，乾隆元年，举博学鸿词，授检讨。与修《续文献通考》、《大清一统志》等书，累擢至礼部侍郎。旋以坠马伤病乞归。后以族人齐周华事株连被捕，夺职放归而卒。生平学术根底经史，尤精于史学，尝谓郦道元《水经注》明于西北而暗于东南，因撰《水道提纲》，另有《历代帝王年表》、《史汉功臣侯第考》、《后汉公卿表》、《宝纶堂文钞》、《赐砚堂诗》等。